Libanońska cedra

Libanońska cedra (Cedrus libani) jo bom ze swójźby chójcowych rostlinow (Pinaceae). Toś ten bom jo w starowěku za nejrědnjejšy bom měł.

 Wopis 
Libanońska cedra jo bom, kótaryž dośěgnjo wusokosć wót 20 až do 35 m.

Młode bom su wuske a rowne, mjaztym až starše su na špicce wopłonjone a njasu masiwne gałuzy. Krona jo šyroka. Štom je mócny a dośěgnjo tłustosć wót wěcej až 2 m.

 Jegły 
Jegły su śamnozelene, dosć měke a dośěgnu dłujkosć wót 1,5 až do 3,5 (4) cm. Wóni stoje pśedewšym na krotkich wurostkach w promjenjach, a to pó źaseś až pó dwaźasća.

 Šyški 
Kwiśo w septembrje. Šyški su zrownane a tonojte a dośěgnu dłujkosć wót 8 až do 10 cm. Zdrjałe šyški maju wopłonjonu špicku. Spjerchliny zdrjałych šyškow wótpadnu.

 Stojnišćo 

 Rozšyrjenje 
Rostlina jo w górinach pódwjacorneje a małkeje Azije rozšyrjona, pśi comž buchu pśirodne wobrosty za cas antiki wjelgin deciměrowane.

Južo w 17. lětstotku bu w Europje zawjeźona.

 Wužywanje 

 Nožki 

 Žrědła 
 Botanica, Bäume und Sträucher, Über 2000 Pflanzenporträts, ISBN 978-3-8331-4467-7, strona 217 
 Bruno P. Kremer: Steinbachs Naturführer Bäume & Sträucher, ISBN 978-3-8001-5934-5, strona 78, jako podobna družina Libanon-Zeder (Cedrus libani) pod hesłom Atlas-Zeder (Cedrus atlantica) 
 Mayer, Schwegler: Welcher Baum ist das?, Bäume, Sträucher, Ziergehölze, ISBN 978-3-440-11273-1, strona 266 
 Spohn: Welcher Baum ist das? Die neuen Kosmos-Naturführer, ISBN 978-3-440-10794-2, strona 47 

Kategorija:Chójcowe rostliny
Kategorija:Bomy